CELEX: 62009TA0435
Language: lt
Date: 2013-09-16 00:00:00
Title: Byla T-435/09: 2013 m. rugsėjo 16 d. Bendrojo Teismo sprendimas byloje GL2006 Europe prieš Komisiją (Arbitražinė išlyga — Sutartys dėl finansinės paramos, sudarytos vykdant programą „eTEN“ ir įgyvendinant penktąją ir šeštąją tyrimų ir technologijų vystymo Bendrijos veiklos bendrąsias programas — Projektai „Highway“ , „J WeB“ , „Care Paths“ , „Cocoon“ , „Secure Justice“ , „Qualeg“ , „Lensis“ , „E Pharm Up“ , „Liric“ , „Grace“ , „Clinic“ ir E2SP — Sutarčių nutraukimas — Sumokėtų sumų grąžinimas — Debeto avizos — Priešieškinis — Atstovavimas ieškovei)

9.11.2013   
            
            
               LT
            
            
               Europos Sąjungos oficialusis leidinys
            
            
               C 325/21
            
         2013 m. rugsėjo 16 d. Bendrojo Teismo sprendimas byloje GL2006 Europe prieš Komisiją
   
   (Byla T-435/09) (1)
   
   (Arbitražinė išlyga - Sutartys dėl finansinės paramos, sudarytos vykdant programą „eTEN“ ir įgyvendinant penktąją ir šeštąją tyrimų ir technologijų vystymo Bendrijos veiklos bendrąsias programas - Projektai „Highway“, „J WeB“, „Care Paths“, „Cocoon“, „Secure Justice“, „Qualeg“, „Lensis“, „E Pharm Up“, „Liric“, „Grace“, „Clinic“ ir E2SP - Sutarčių nutraukimas - Sumokėtų sumų grąžinimas - Debeto avizos - Priešieškinis - Atstovavimas ieškovei)
   2013/C 325/34
   Proceso kalba: anglų
   
      Šalys
   
   
      Ieškovė: GL2006 Europe Ltd (Birmingamas, Jungtinė Karalystė), atstovaujama advokatų M. Gardenal ir E. Bélinguier-Raiz
   
      Atsakovė: Europos Komisija, iš pradžių atstovaujama S. Delaude ir N. Bambara, vėliau — S. Delaude, padedamų advokato R. Van der Hout
   
      Dalykas
   
   Pirma, bendrovės GL2006 Europe remiantis arbitražinėmis išlygomis pagal EB 238 straipsnį pareikštas ieškinys, kuriuo ieškovė ginčija OLAF jos patalpose 2008 m. gruodžio mėn. atliktus patikrinimus, 2009 m. liepos 10 d. laiške esantį sprendimą, kuriuo Komisija nutraukė jos dalyvavimą dviejuose tyrimų ir technologijų vystymo projektuose, ir dvylika 2009 m. rugpjūčio 7 d. Komisijos išduotų debeto avizų, kuriomis siekiama susigrąžinti sumas, kurias Komisija jai sumokėjo už dalyvavimą dvylikoje tyrimo ir vystymo programų ir, antra, priešieškinis dėl šių sumų grąžinimo.
   
      Rezoliucinė dalis
   
   
               1.
            
            
               Nebereikia priimti sprendimo dėl GL2006 Europe Ltd pareikšto ieškinio.
            
         
               2.
            
            
               Priteisti iš GL2006 Europe sumokėti Europos Komisijai 2 258 456,31 euro sumą, pridėjus palūkanas, skaičiuojamas suėjus 2009 m. rugpjūčio 7 d. debeto avizose nurodytiems mokėjimo terminams.
            
         
               3.
            
            
               Priteisti iš GL2006 Europe bylinėjimosi išlaidas.
            
         
      (1)  OL C 11, 2010 1 16.